สวัสดีค่ะ อายุ22ปีค่ะ พึ่งคลอดลูกได้ประมาณ7เดือน ฉีดยาคุมกำเนิดแบบ3เดือนครั้ง ฉีดเข็มแรกคือปกติ มีประจำเดือนมาปกติแต่น้อย 3-7วัน 1-3เดือนแรก พอเข็มที่2 4-5 เดือน ประจำเดือนก็ยังมาปกตินะค่ะ แต่เข้าเดือนที่6 ประจำเดือนมาไม่หยุดเลยค่ะ ได้ประมาณ20วันแล้ว มาน้อยแต่มาทุกวัน หนูเป็นอะไรค่ะ ตรวจมะเร็งหลังคลอด1เดือนแล้วผลคือไม่พบค่ะ อยากทราบว่าควรทำอย่างไรดีค่ะ
สวัสดีค่ะ ภายหลังการคลอดบุตร ยาฉีดคุมกำเนิด เป็นอีกทางเลือกนึงที่ใช้สำหรับแม่ที่ให้นมบุตรค่ะ เนื่องจากไม่ส่งผลกระทบต่อน้ำนมการที่ฉีดยาคุมกำเนิด คือ ตัวฮอร์โมนโปรเจสเจสเตอโรน ที่จะทำให้เกิดการยับยั้งการตกไข่ เเล้วทำให้เยื่อบุโพรงมดลูกบางตัวลง บางรายอาจบางมากๆ จนเกิดเลือดออกผิดปกติได้ค่ะ ดังนั้น ถ้าเป็นเเบบนี้ เเนะนำให้กลับไปพบเเพทย์ก่อนค่ะ เพื่อตรวจภายในประเมินความรุนเเรงของเลือดที่ออก ร่วมกับการอัลตร้าซาวนดูเยื่อบุโพรงมดลูก เพื่อเลือกการใช้ยาปรับฮอร์โมนให้เหมาะสมที่สุดค่ะ